Eelnõu
NARVA LINNAVALITSUS

KORRALDUS

Narva 









…06.2010 nr

Narva Linnavalitsuse 05.05.2010 korralduse nr 592-k

 „Varade ja kohustuste kajastamine“ muutmine
1. Asjaolud ja menetluse käik
Lähtuvalt Riigi raamatupidamise üldeeskirja §48 on Narva Linnavalitsus võtnud vastu 05.05.2010 korralduse nr 592-k, millega Narva linna, AS-i Eesti Ühispank ja MTÜ Narva Spordikeskus vahelist lepingut käsitletakse kapitalirendi lepinguna. Vastavalt eespool nimetatud korraldusele Narva Linna Arenduse ja Ökonoomika Amet kajastab oma asutuse bilansis varasid ja kohustusi, mis tulenevad Narva linna, AS-i Eesti Ühispank ja MTÜ Narva Spordikeskus vahelisest lepingut lähtudes Riigi raamatupidamise üldeeskirja sätetest. Narva Linnavalitsuse Kultuuriosakond tasub igakuiselt MTÜ-le Narva Spordikeskus keskuse kasutamise eest. Tuginedes Narva linna raamatupidamise sise-eeskirja §12 l.12 Narva Linnavalitsuse Kultuuriosakond annab üle teatisena ja Narva Linna Arenduse ja Ökonoomika Ametil võtab vastu kapitalirendi lepingu kajastamiseks vajalikud andmed.
2. Õiguslikud alused

Vastavalt  kohaliku omavalitsuse korralduse seaduse §30 lõike 1 punktile 3, mille  kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. Korraldus võetakse vastu Riigi raamatupidamise üldeeskirja §48 alapunkti „(10) Rentide klassifitseerimisel kapitali- ja kasutusrentideks loevad avaliku sektori üksused, kelle põhieesmärgiks ei ole omanikule kasumi teenimine, kapitalirendile viitavaks kriteeriumiks ka vastavuses IPSAS 13 (Leases) §-ga 15 olukordi, kus renditavat vara pole võimalik kergesti asendada teise varaga.„ ning Narva Linnavalitsuse 08.03.2006 määruse nr 257 „Narva linna raamatupidamise sise-eeskirja kinnitamine“ §12, millega reguleeritakse linna raamatupidamiskohuslaste vahelisi siirdeid, alusel. 

3. Otsus

Täiendada Narva Linnavalitsuse 05.05.2010 korraldust nr 592-k punktiga 3.3:

„3.3. linna ametiasutused edastavad korralduse punktis 3.1 nimetatud tehingu kajastamiseks vajaliku informatsiooni kord kuus teatistena, milledes kajastatud üleantav summa vastab Narva linna, AS-i Eesti Ühispank ja MTÜ Narva Spordikeskus vahelises lepingus määratud igakuisele tasule Narva Linna poolt Narva Spordikeskuse kasutamise eest, kuid ei ületa linna ametiasutuste antud eesmärgile kinnitatud eelarvet.”
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

